**UPUTE I KRITERIJI ZA IZRADU I PREZENTACIJU SAMOSTALNIH RADOVA**

|  |  |  |
| --- | --- | --- |
| **Plakat** | **Prezentacija**  **(oko 10 slajdova)** | **Samostalno izlaganje** |
| Naslov teme plakata, autor, razred i školska godina jasno su istaknuti | Prezentacija ima sve potrebne elemente: naslovni slajd s vidljivim naslovom teme (uz engleski naziv ako ga ima, treba stajati i hrvatski naziv), autorom, razredom i školskom godinom, slajdove sadržaja (cca 7-10), slajd s literaturom i završni slajd | Izlaganje započinje predstavljanjem učenika (opcija), najavom teme i obrazloženjem odabira teme |
| Sadržaj plakata složen je kronološki/smisleno | Sadržaj prezentacije obuhvaća sve zadane elemente, tema je cjelovito opisana i predstavljena | Učenik vlada sadržajem odabrane teme i pojašnjava sve navedene natuknice |
| 2/3 sadržaja plakata čine fotografije, grafikoni, skice | 2/3 svakog slajda sadržaja čine fotografije, grafikoni, skice za koje su navedeni izvori | Objašnjena je povezanost fotografija, grafikona i skica s temom izlaganja |
| Tekst uz slikovni sadržaj napisan je čitko, kratko i jasno | Tekst je kratak (pisan u natuknicama), jasan i čitko napisan te vidljiv svim učenicima; tekst je gramatički i pravopisno ispravan uključujući ispravnu stručnu terminologiju | Učenik se služi pripremljenim bilješkama na prezentaciji i ne čita s plakata/slajda, gleda u ostale učenike i ne okreće im leđa |
| Plakat je uredno izrađen | U prezentaciji je korišten *Smart Art* i drugi vizualni efekti unaprjeđenja sadržaja ili sadržajno unaprjeđenje rada (kviz i sl.) | Učenik prezentira jasno, glasno, razumljivo i primjerenom brzinom |
| Odličan – zadovoljeni su svi kriteriji  Vrlo dobar – nije zadovoljen jedan kriterij pri izradi/izlaganju  Dobar – nisu zadovoljena dva kriterija pri izradi/izlaganju  Dovoljan – nisu zadovoljena tri kriterija pri izradi/izlaganju  Nedovoljan – nisu zadovoljena četiri kriterija pri izradi/izlaganju, učenik nije predao rad u zadanom roku, učenik nije spreman izlagati rad u dogovorenom terminu/ne može izložiti temu jer nije predao rad u zadanom roku  **Napomena: učenik koji ne poštuje rok izrade gubi pravo izlaganja zadane teme, izuzev opravdanog izostanka s nastave**  Pravila za pisanje literature:   1. Knjiga, udžbenik: prezime autora, inicijal imena: naziv knjige, izdavač, grad u kojem je izdana, godina   pr: Kaštela, S.: Zračno pravo, Fakultet prometnih znanosti Sveučilišta u Zagrebu, Zagreb, 2016.   1. Internet stranica: copy-paste stranicu i dodaj datum   **Rok za predaju rada nastavniku: početak nastavnog sata na kojem učenik izlaže temu osim ako nastavnik drugačije ne odredi.** | | |